recursal/SuperWikiNEXT-32B huggingface dataset:
হের্ডসব্রং-রাসেল চিত্র
বর্ণালি ধরন
বাদামী বামন
শ্বেত বামন
লোহিত বামন
উপবামন
প্রধান ধারা  
("বামন")
উপদানব
দানব
উজ্জ্বল দানব
অতিদানব
মহাদানব
পরম
মান
(MV)

Size comparison between a red supergiant (Antares) and the Sun. The dashed circular curve indicates the size of the orbit of Mars. A smaller red giant (Arcturus) is also shown.
**লাল অতিদানব** একপ্রকার অতিদানব তারা (ঔজ্জ্ব্ল্য শ্রেণীঃ **I**) যাদের বর্ণালীর ধরন K অথবা M টাইপ। এই তারাগুলো মহাবিশ্বে আয়তনের দিক দিয়ে সর্ববৃহৎ তারা কিন্তু ভরের দিক দিয়ে নয়। আর্দ্রা এবং জ্যেষ্ঠা বহুল পরিচিত তারা যেগুলো লাল অতিদানব তারার উদাহরণ।

তারার কেন্দ্রে হাইড্রোজেন গ্যাস নিঃশেষ হয়ে গেলে কিন্তু তখনও পর্যন্ত হিলিয়াম গ্যাসের জ্বালানী বিদ্যমান থাকলে, সূর্যের ভরের ১০ গুণ বড় তারাগুলো সাধারণতঃ লাল অতিদানব তারায় পরিণত হয় । এই ধরনের তারার ব্যাস অনেক বড় হয় কিন্তু উপরিপৃষ্ঠের তাপমাত্রা খুবই কম ( ৩৫০০-৪৫০০ কেলভিন) থাকে। সর্ববৃহৎ লাল অতিদানব তারা গুলো হচ্ছে VY Canis Majoris, VV Cephei A, V354 Cephei, RW Cephei এবং KW Sagittarii, যাদের সকলের ব্যাসই সূর্য থেকে ১৫০০ গুণ বড়। অধিকাংশ লাল অতিদানব তারাগুলোর ব্যাস সূর্যের ব্যাসের ২০০-৮০০ গুণ বড় হয়ে থাকে। এরা সাধারণরঃ ১০-১০০ মিলিয়ন বছর টিকে থাকে এবং গুচ্ছাকারে থাকে।

সূর্যের ভরের ১৫ গুণ বড় তারাগুলোতে যে পরিমান হাইড্রোজেন থাকে তা জ্বালানীরূপে নিঃশেষ হতে সূর্যের জীবনকালের একহাজার ভাগের এক ভাগ সময় লাগে। এরপর এটি লাল দানব তারায় পরিণত হয় কিন্তু যখন এটি নিউক্লিয়ার ফিসন বিক্রিয়ার ত্রৈ-আলফা স্তরে পৌঁছায়, এটি কিছুকাল যাবৎ জ্বলতে থাকে এবং এর আয়তন আরো বেড়ে যায়। উজ্জ্ব্ল লাল তারাগুলো তখন লাল অতিদানব তারায় পরিণত হয়। কালপুরুষ নক্ষত্রমন্ডলের আর্দ্রা তারাটি লাল অতিদানব তারার একটি উদাহরণ। এর পরম-প্রভার মান -১০ মাত্রা পর্যন্ত হতে পারে যেখানে সূর্যের মান +৫।
**রুহুল ইসলাম** বাংলাদেশ সুপ্রিম কোর্টের আপিল বিভাগের অবসরপ্রাপ্ত বিচারপতি।

কর্মজীবন
--------

১৯৭৬ সালে সামরিক আইনের মাধ্যমে সুপ্রিম কোর্টকে দুই ভাগে ভাগ করা হয় এবং ইসলামকে হাইকোর্টের প্রধান বিচারপতি নিয়োগ করা হয়। তিনি ১৯৭৭ সালে সামরিক আইনের আদেশে আদালতগুলো আবার একীভূত করা পর্যন্ত সেই পদে দায়িত্ব পালন করেন।

১৯৭৮ সালের ৩০ ডিসেম্বর সামরিক শাসনের সময় প্রধান বিচারপতি কামালউদ্দিন হোসেন, বিচারপতি ফজলে মুনিম, রুহুল ইসলাম এবং কে এম সুবহান এক রায়ে জারি করেন যে সামরিক আইন ট্রাইব্যুনালের রায়কে কোনো আদালতে চ্যালেঞ্জ করা যাবে না। তবে বিচারপতি সুবহান এতে ভিন্নমত পোষণ করেন। ২০১২ সালের ডিসেম্বরে বাংলাদেশের সুপ্রিম কোর্টের রায়টি বাতিল করা হয়।

৩ মার্চ ১৯৭৯ তারিখে, বিচারপতি আবদুল মুমিত চৌধুরী, আহসান উদ্দিন চৌধুরী, দেবেশ ভট্টাচার্য, সিদ্দিক আহমেদ চৌধুরী এবং সৈয়দ এবি মাহমুদ হোসেনের সাথে তাকেও জেনারেল জিয়াউর রহমান সুপ্রিম কোর্ট থেকে অপসারণ করেন।

১৯৮১ সালে, ইসলাম জেনারেল মুহাম্মদ আবুল মঞ্জুর হত্যার তদন্তের নেতৃত্ব দেন যিনি বাংলাদেশের রাষ্ট্রপতি জিয়াউর রহমানকে হত্যার সাথে জড়িত থাকার অভিযোগ করেছিলেন।

তথ্যসূত্র
---------

1. ↑  Liton, Shakhawat (২০১৪-০৫-৩০)। "BNP couldn't care less"। *The Daily Star* (ইংরেজি ভাষায়)। সংগ্রহের তারিখ ২০২৩-০৮-২৮।
2. ↑  Mahmud, Talukdar Rasel (২০১৪-০১-১৪)। "Judicial role in Constitutional supremacy"। *The Daily Star* (ইংরেজি ভাষায়)। সংগ্রহের তারিখ ২০২৩-০৮-২৮।
3. ↑  "Chief Justice - Banglapedia"। *en.banglapedia.org*। সংগ্রহের তারিখ ২০২৩-০৮-২৮।
4. 1 2  Manik, Julfikar Ali; Sarkar, Ashutosh (২০১২-১২-২১)। "SC lambasts judges in past cases"। *The Daily Star* (ইংরেজি ভাষায়)। সংগ্রহের তারিখ ২০২৩-০৮-২৮।
5. ↑  "Judges, Justice and Democracy | Daily Sun"। *daily sun* (ইংরেজি ভাষায়)। সংগ্রহের তারিখ ২০২৩-০৮-২৮।
6. ↑  Liton, Shakhawat; Halder, Chaitanya Chandra (২০১৪-০৪-২৮)। "Drama over enquiry"। *The Daily Star* (ইংরেজি ভাষায়)। সংগ্রহের তারিখ ২০২৩-০৮-২৮।
একই নামের অন্য ব্যক্তিদের নিবন্ধের জন্য আমিনুল ইসলাম (দ্ব্যর্থতা নিরসন) দেখুন।**আমিনুল ইসলাম খান** একজন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ স্বরাষ্ট্র মন্ত্রণালয়ের জননিরাপত্তা বিভাগের সিনিয়র সচিব হিসেবে দায়িত্ব পালন করেন। এর আগে তিনি প্রাথমিক ও গণশিক্ষা মন্ত্রণালয়ের সিনিয়র সচিব, মুক্তিযুদ্ধ বিষয়ক মন্ত্রণালয়ের সচিব, গৃহায়ন ও গণপূর্ত মন্ত্রণালয়, স্থানীয় সরকার বিভাগ এবং শিক্ষা মন্ত্রণালয়ের অতিরিক্ত সচিবের দায়িত্ব পালন করেছেন।

জন্ম ও প্রাথমিক জীবন
--------------------

আমিনুল ইসলাম খান বরিশাল জেলার বাকেরগঞ্জে জন্মগ্রহণ করেন।

কর্মজীবন
--------

আমিনুল ইসলাম খান ১৯৮৯ সালে বাংলাদেশ সিভিল সার্ভিস ১৯৮৬ ব্যাচে প্রশাসন ক্যাডারে সহকারী কমিশনার হিসেবে যোগদান করেন। পরবর্তীতে বিভিন্ন মন্ত্রণালয়ে তিনি কাজ করেছেন। কাতারে বাংলাদেশের এ্যাম্বাসির প্রথম সচিব ছিলেন তিনি। যুক্তরাজ্যের লন্ডনে কমনওয়েলথের সচিবালয়ের যুব বিষয়ক এশিয়া আঞ্চলিক কেন্দ্রের প্রধান হিসেবে তিনি দায়িত্ব পালন করেছেন। তিনি ঢাকা বিশ্ববিদ্যালয়ের ইংরেজি বিভাগের অ্যালামনাই সোসাইটির (ইডাস) সাধারণ সম্পাদক।

১১ ফেব্রুয়ারি ২০২০ সাল থেকে মুক্তিযুদ্ধ বিষয়ক মন্ত্রণালয়ের সচিব হিসেবে দায়িত্ব পালন করেছেন। এর আগে তিনি গৃহায়ন ও গণপূর্ত মন্ত্রণালয়, স্থানীয় সরকার বিভাগ এবং শিক্ষা মন্ত্রণালয়ের অতিরিক্ত সচিবের দায়িত্বও পালন করেছেন।

তথ্যসূত্র
---------

1. ↑  "মুক্তিযুদ্ধ মন্ত্রণালয়ের সচিব আমিনুল, ইআরডিতে ফাতিমা"। *দৈনিক সমকাল*। ১১ ফেব্রুয়ারি ২০২০। সংগ্রহের তারিখ ১৬ ফেব্রুয়ারি ২০২০।
2. ↑  "মুক্তিযুদ্ধ মন্ত্রণালয়ের সচিব হলেন আমিনুল"। *দৈনিক অধিকার*। ১১ ফেব্রুয়ারি ২০২০। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০২০।
3. ↑  "মুক্তিযুদ্ধ মন্ত্রণালয়-অর্থনৈতিক সম্পর্ক বিভাগে নতুন সচিব"। *বাংলানিউজটোয়েন্টিফোর.কম*। সংগ্রহের তারিখ ১১ ফেব্রুয়ারি ২০২০।
**ওস্তাদ গুল মোহাম্মদ খাঁ** (১৮৭৬ - ১৯৭৯) উনিশ শতাব্দীর একজন প্রখ্যাত উচ্চাঙ্গ সঙ্গীত শিল্পী। তিনি ছিলেন দ্বারভাঙার প্রখ্যাত উচ্চাঙ্গ কণ্ঠসঙ্গীতশিল্পী। সঙ্গীতে অসামান্য অবদান রাখার জন্য তিনি ১৯৭৭ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক পদক একুশে পদকে ভূষিত হন।

জীবনী
-----

গুল মোহাম্মদের জন্ম ১৮৭৬ খ্রিষ্টাব্দে ভারতের বিহারের তিরহুত শহরে। পিতা ওস্তাদ আহমদ খাঁ। তার কৈশোর কেটেছে ভারতের পাটনা শহরে। ২০ বছর বয়সে তিনি মথুরা-বৃন্দাবনের মুরসান গ্রামের চান্দ খাঁর কন্যা সাকুরান বিবির সাথে পরিণয়সূত্রে আবদ্ধ হন। অতঃপর ৩৫ বছর বয়সে সপরিবারে ঢাকা চলে আসেন এবং স্থায়ীভাবে বসবাস শুরু করেন। পিতার কাছেই তার সঙ্গীতে হাতেখড়ি। শুরুতে দীর্ঘ আট বছর ধ্রুপদ ও খেয়াল অনুশীলন করেন। পিতার মৃত্যুর পর পিতৃব্য ওস্তাদ হায়দার বকসের কাছে সঙ্গীতের তালিম গ্রহণ করেছিলেন। পিতা ও পিতৃব্যের সহায়তার বদৌলতে তিনি ডাগর ঘরানা বা ডাগরবাণীতে ধ্রুপদ ও খেয়ালে অসাধারণ দক্ষতা অর্জন করেন। উপমহাদেশের বিভিন্ন সঙ্গীত জলসায় অংশ নিয়ে ভূয়সী প্রশংসা অর্জন করেছেন।

ঢাকায় উচ্চাঙ্গ সঙ্গীত বিস্তারে ও বিকাশে তিনি পথিকৃতের ভূমিকা পালন করেন। তিনি উচ্চাঙ্গসঙ্গীতের একটি শিক্ষাকেন্দ্র ও আসর চালু করেন। ওস্তাদ মুনশী রইসউদ্দীন, দীপালি নাগ, রানী সোম, লায়লা আর্জুমান্দ বানু, ফেরদৌসী রহমান, রওশন আরা, উৎপলা সেন প্রমুখ খ্যাতনামা কণ্ঠশিল্পী তার কাছে খেয়াল শিখেছেন। ১৯৩১ খ্রিষ্টাব্দে বাংলাদেশ বেতারের ঢাকা কেন্দ্রের উদ্বোধনী অনুষ্ঠানে তিনি পুরিয়া রাগে খেয়াল পরিবেশন করেছিলেন। তিনি আমৃত্যু ঢাকা বেতারের নিয়মিত শিল্পী ছিলেন। সঙ্গীত শিক্ষকরূপে ছিলেন এই বেতারের সাথে দীর্ঘকাল যুক্ত। পুরিয়া মালকোশ, পুরিয়া বানেশ্রী, মুলতানী­ এগুলোই ছিল তার প্রিয় রাগ। ওস্তাদ গুল মোহাম্মদ খাঁ ১৯৫৫ খ্রিষ্টাব্দে বুলবুল ললিতকলা একাডেমী পুরস্কার লাভ করেন। ১৯৭৭ খ্রিষ্টাব্দে বাংলাদেশ শিল্পকলা একাডেমী তাকে স্বীকৃতি সংবর্ধনা দেয় তাকে। সঙ্গীতে অবদান রাখায় বাংলাদেশ সরকারের একুশে পদকে ভূষিত হন। ১৯৭৯ খ্রিষ্টাব্দের ২৯ সেপ্টেম্বর তিনি ঢাকা শহরে পরলোকগমন করেন।

পুরষ্কারসমূহ
------------

* বুলবুল একাডেমি পুরস্কার (১৯৬৫)
* প্রাইড অফ পারফরম্যান্স (১৯৭১)
* একুশে পদক (১৯৭৭)

তথ্যসূত্র
---------

1. 1 2 3  Mobarak Hossain Khan (মে ২৭, ২০১৫)। "Khan, Ustad Gul Mohammad"। Banglapedia।

বহিঃসংযোগ
---------

| * দে
* স
একুশে পদক বিজয়ী ১৯৭৭ |
| --- |
| ভাষা ও সাহিত্য | 
* ফররুখ আহমদ
* মাহমুদা খাতুন সিদ্দিকা
* মোহাম্মদ নাসিরউদ্দীন
* শামসুর রাহমান

 |  |
| শিক্ষা | 
* ইবরাহীম খাঁ
* আইয়ুব আলী

 |
| শিল্পকলা | 
* আবদুল আলীম (সঙ্গীত)
* আলতাফ মাহমুদ (মরণোত্তর, সঙ্গীত)
* গুল মোহাম্মদ খাঁ (সঙ্গীত)
* ফেরদৌসী রহমান (সঙ্গীত)
* জহির রায়হান (মরণোত্তর, নাট্যকলা)
* রশিদ হোসেন চৌধুরী (চারুকলা)

 |
| সাংবাদিকতা | 
* খন্দকার আবদুল হামিদ

 |
| 
একুশে পদক বিজয়ী
১৯৭৬
**১৯৭৭** 
১৯৭৮
১৯৭৯
১৯৮০
১৯৮১
১৯৮২
 |
**কানু রায়** (৯ ডিসেম্বর ১৯১২ — ২০ ডিসেম্বর ১৯৮২) ছিলেন একজন ভারতীয় বাঙালি অভিনেতা এবং হিন্দি এবং বাংলা চলচ্চিত্রের সঙ্গীত পরিচালক ও সুরকার। তিনি বেশিরভাগ হিন্দি চলচ্চিত্রে প্রখ্যাত চিত্র পরিচালক বাসু ভট্টাচার্যের সঙ্গে কাজ করেছেন।

জন্ম ও পরিবার
-------------

কানু রায় ১৯১২ খ্রিস্টাব্দের ৯ ডিসেম্বর তৎকালীন  ব্রিটিশ ভারতের ফরিদপুর জেলার মাদারীপুর মহকুমার ইদিলপুরের একটি ধনী জমিদার পরিবারে (বর্তমান বাংলাদেশের শরীয়তপুর জেলার গোসাইরহাট) জন্মগ্রহণ করেন। পিতা দেবেন্দ্রনাথ ঘোষ রায়চৌধুরী এবং মাতা অমিয়া দেবী। খ্যাতনামা সঙ্গীতশিল্পী গীতা দত্ত ছিলেন তার সহোদরা। ১৯৪০-এর দশকের শুরুতে তার পিতামাতা কলকাতায় চলে আসেন এবং পরে ১৯৪২ খ্রিস্টাব্দে তিনি বোম্বাই শহরের দাদারে বসবাস করতেন।

কর্মজীবন
--------

সঙ্গীতজীবনে কানু রায় নয়-দশটি ছায়াছবির জন্য সুরসৃষ্টি ও সঙ্গীত পরিচালনা করেছেন এবং সবই অত্যন্ত জনপ্রিয় হয়েছিল। বোম্বাই-এ প্রথমে তিনি নেপথ্য সঙ্গীত শিল্পী হিসাবে কাজ নেন। কিন্তু বহু চেষ্টায় সফল হতে পারেননি। তারপর তিনি  ভারতীয় গণনাট্য সংঘে তথা আই পি টি এ'র জন্য সুরকার হিসাবে কাজ নেন এবং সহকর্মীদের কাছ থেকে প্রশংসা পান। কিছু ছবিতে সঙ্গীতে অংশ নেন, কিন্তু সবই ছিল কোরাসে। তার সঙ্গে প্রখ্যাত সঙ্গীত পরিচালক, গীতিকার সলিল চৌধুরীর ঘনিষ্ট সম্পর্ক ছিল, কিন্তু তা সত্ত্বেও তিনি ছবিতে সঙ্গীতশিল্পীর স্থান পাননি।

তবে সুরসৃষ্টি ও সঙ্গীত পরিচালনায় কানু রায় প্রভূত সুনাম অর্জন করেন। তার যে গানগুলি জনপ্রিয় হয়েছিল, সেগুলি হল—

* গীতা দত্তের কণ্ঠে —

1. *আজ কী কালীঘাটা* (উসকি কাহানি-১৯৬৬ ছবিতে)
2. *কোই চুপকে সে আকে*
3. *মেরা দিল জো মেরা হোতা*
4. *মেরি জান মুঝে জান না কাহো*

(অনুভব ছবিতে)

* মান্না দের কণ্ঠে—

1. *ফির কোই ফুল খিলা*,(অনুভব ছবিতে)
2. *হাঁসনে কি চাহ নে কিতনা মুঝে রুলায়া হ্যায়* (১৯৭৩ খ্রিস্টাব্দে মুক্তিপ্রাপ্ত আবিষ্কার ছবিতে)

* ভূপিন্দর সিংহের কণ্ঠে—

1. *কিসি সে না কেহনা* (১৯৮৩)
2. *মাচাল কে জব ভি আঁখোঁ মে* (১৯৭৯ খ্রিস্টাব্দে মুক্তিপ্রাপ্ত গৃহপ্রবেশ ছবিতে)

* জগজিৎ এবং চিত্রা সিং পরিবেশনে—

*বাবুল মোরা নাইহার ছুটো যায়* (১৯৭৩ খ্রিস্টাব্দে মুক্তিপ্রাপ্ত আবিষ্কার ছায়াছবিতে)

মুম্বাই-এ প্রথমদিকে কিছু ছবিতে ছোট ভূমিকায় অভিনয়ের কাজ করলেও, সুযোগ পেলে সঙ্গীত পরিচালনার দিকেই জোর দিতেন। এবং সারা জীবন আর্থিক অসচ্ছলতার মধ্যেই কাটিয়েছেন।

চলচ্চিত্রসমূহ
-------------

অভিনয়—
* কিসমত (১৯৪৩)
* মহল (১৯৪৯)
* জাগৃতি (১৯৫৪)
* মুনিমজি (১৯৫৫)
* হাম সব চোর হ্যায় (১৯৫৬)
* তুমসা না দেখা (১৯৫৭)
* দুষ্টু ছেলে (১৯৬২)
* বন্দিনী (১৯৬৩)
* কিসি সে না কেহনা (১৯৮৩)

সঙ্গীত পরিচালনা—
* উসকি কাহানি (১৯৬৬)
* অনুভব (১৯৭১)
* আবিষ্কার (১৯৭৩)
* তুমহারা কাল্লু (১৯৭৫)
* গৃহ প্রবেশ (১৯৮০)
* স্পর্শ (১৯৮০)
* শ্যামলা (১৯৭৯)
* ও ফির নহীঁ আয়ি (১৯৮১)
* ময়ূরী

মৃত্যু
------

অকৃতদার কানু রায় ক্যান্সারে আক্রান্ত হয়েছিলেন এবং ১৯৮২ খ্রিস্টাব্দে ২০ ডিসেম্বর পরলোক গমন করেন।

তথ্যসূত্র
---------

1. ↑  "Guru Dutt"। সংগ্রহের তারিখ ২০২২-১২-০৯।
2. 1 2 3  "Music composer - Kanu Roy"। সংগ্রহের তারিখ ২০২২-১২-০৯।
3. ↑  "All Time Greats: Geeta Dutt: Too short a lifespan for a nightingale"। *The Daily Star*। ৩০ জুন ২০০৫।
4. ↑  K. Moti Gokulsing, Wimal Dissanayake (২০১৩)। *Routledge Handbook of Indian Cinemas*। Taylor & Francis। পৃষ্ঠা 254। আইএসবিএন 9781136772849।
5. ↑  LOKAPALLY, VIJAY (২২ অক্টোবর ২০১৫)। "Griha Pravesh (1979)"। *The Hindu*।
6. ↑  "The Struggle Stories (Column: B-Town)"। Outlook magazine।
**অঙ্গদ** (সংস্কৃত: अङ्गदः) হল হিন্দুধর্মের কিংবদন্তি বানর। তিনি রামকে তার স্ত্রী সীতাকে খুঁজে পেতে এবং মহাকাব্য রামায়ণে সীতার অপহরণকারী রাবণের সাথে যুদ্ধ করতে সাহায্য করেন। তিনি কিষ্কিন্ধ্যার রাজপুত্র, এবং পরে রাজ্যের রাজা হন।

কিংবদন্তি
---------

অঙ্গদ নারন্তককে হত্যা করে
অঙ্গদ হলেন শক্তিশালী বানর রাজা বালী ও তারার পুত্র। তিনি সুগ্রীবের ভাতিজা। রাম ও সুগ্রীব তার পিতাকে হত্যা করার পর, অঙ্গদ রাবণের বন্দীদশা থেকে সীতাকে উদ্ধার করতে রামের বাহিনীর সাথে যোগ দেন।

রাজা রামকে তার স্ত্রীকে খুঁজে পেতে এবং উদ্ধার করতে সাহায্য করার প্রতিশ্রুতি পূরণ করতে ব্যর্থ হওয়ার পর অঙ্গদ ও তারা রাম ও তার ভাই লক্ষ্মণকে সুগ্রীবের সাথে পুনর্মিলন করতে সাহায্য করে। একত্রে, তারা সুগ্রীবকে রামের প্রতি তার অঙ্গীকারকে সম্মান করতে রাজি করাতে সক্ষম হয়, তার সময় তার মদ্যপানে ব্যয় করার পরিবর্তে। এরপর সুগ্রীব রামকে সাহায্য করার জন্য বনরদের ব্যবস্থা করেন এবং বানর সেনাবাহিনীকে সংগঠিত করেন যা রাবণের রাক্ষস নিমন্ত্রণকর্তার সাথে যুদ্ধ করবে। অঙ্গদ বিশেষ অনুসন্ধান দলের নেতৃত্ব দেয়, যেটি হনুমান ও জাম্ববান নিয়ে গঠিত এবং রামের স্ত্রী সীতাকে খুঁজে পেতে সক্ষম হয়।

তথ্যসূত্র
---------

1. ↑  "Dhruva, Dhruvā: 33 definitions"। ২৯ জুন ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Who was Angad? What is Angad's role in Ramayana?"। *www.timesnownews.com* (ইংরেজি ভাষায়)। সংগ্রহের তারিখ ২০২০-০৮-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Narayan, R. K. (২০০৬-০৮-২৯)। *The Ramayana: A Shortened Modern Prose Version of the Indian Epic* (ইংরেজি ভাষায়)। Penguin। আইএসবিএন 978-1-4406-2327-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Subramaniam, Neela (২০০৫)। *Ramayana for Children* (ইংরেজি ভাষায়)। Sura Books। আইএসবিএন 978-81-7478-489-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Angada, Encyclopedia
**মুন্নী বেগম** বাংলার নবাব মীর জাফরের দ্বিতীয় স্ত্রী ছিলেন।

প্রাথমিক জীবন
-------------

মুন্নী বেগম বালুকুন্দা,সিকান্দা,উত্তর প্রদেশে জন্মগ্রহণ করেন।তার মা তাকে ছোট বয়সেই বিশু নামক এক নর্তকীর কাছে বিক্রি করে দেন। বিশু তাকে নাচ শিখিয়ে তাকে নিজের নর্তকী দলের সদস্য করে নেয়।নর্তকীর দলটি ভারতের বিভিন্ন রাজপ্রাসাদে নৃত্য দেখাতো।তিনি তার সৌন্দর্যের জন্য খুব সহজেই সকলের নজর কাড়তে সক্ষম ছিলেন।

পরবর্তী জীবন
------------

বাংলার নবাব পরিবারের সদস্য ঘসেটি বেগম নওয়াজিস মোহাম্মদ খানের পালকপুত্র একরামুদ্দৌলার বিবাহ অনুষ্ঠানে মুন্নী বেগমদের নর্তকী দল আসে।বিয়ের আরো সুযোগের আশায় দলটি মুর্শিদাবাদেই থেকে যায়।মুন্নী বেগম সবচেয়ে সুন্দরী হওয়ার কারণে আলীবর্দি খানের প্রধান সেনাপতি মীর জাফরের নজর কাড়ে।মীর জাফর তাকে তার হারেমে নিয়ে যায়।চতুর মুন্নী বেগম খুব তাড়াতাড়ি হারেমের প্রধান হয়ে ওঠে।মীর জাফরের কাছে তার প্রথম স্ত্রী শাহ খানমের থেকেও প্রিয় হয়ে ওঠে।পলাশীর যুদ্ধে রবার্ট ক্লাইভ সিরাজউদ্দৌলাকে
পরাজিত করলে মীর বাংলার নবাব হয় এবং মুন্নী বেগম নবাব-স্ত্রী হন।৫ ফেব্রুয়ারি ১৭৬৫ তারিখে মীর জাফর মারা গেলে তিনি বিধবা হন।
মুন্নী বেগমের রবার্ট ক্লাইভের সাথে সুসম্পর্ক ছিলো।রবার্ট ক্লাইভ ৫ লাখ টাকার বিনিময়ে তাকে সাহায্য করার ওয়াদা করেন।টাকা দেয়ার ফলে তার পুত্রদের মসনদে বসা নিশ্চিত হয়।তিনি নবাব পরিবারের সবচেয়ে প্রভাবশালী মহিলা সদস্য হন।তিনি সম্পত্তি ও রাজপ্রাসাদের সবকিছু দেখভাল করতেন।তার পুত্র নাজিম উদ্দিন আলী খান নবাব হলে তার প্রভাব আরো বেড়ে যায়।১৭৬৬ সালে সে মারা গেলে আরেকপুত্র নজাবত আলী খান নবাব হয়।১৭৭০ সালে সেও মারা গেলে বাব্বু বেগমের পুত্র আশরাফ আলী খান নবাব হয়।যার ফলে রাজবাড়িতে তার প্রভাব কমে বাব্বু বেগমের প্রভাব বেড়ে যায়।তারপর তিনি নায়েব নাজিম ও রেজা খানকে দুর্নীতির অভিযোগে সরিয়ে দিতে ব্রিটিশ ইস্ট ইন্ডিয়া কোম্পানিকে সাহায্য করেন।রাণী ভবাণী তাকে পালকি উপহার দেয় যা বহন করতে ত্রিশ জন লোক লাগে।ত্রিশজন চাকরের খরচ দিতে একটি জমিও দেন।

মৃত্যু
------

১০ জানুয়ারি ১৮১৩ সালে ৯৩ বছর বয়সে তিনি মৃত্যুবরণ করেন। তার মৃত্যুর জন্য ফোর্ট উইলিয়ামে ইউনিয়ন জ্যাক অর্ধ উত্তোলন এবং ৯০ বার তোপধ্বনি করা হয়।তাকে তার স্বামী মীর জাফরের পাশে পারিবারিক কবরস্থানে কবর দেয়া হয়।

মুন্নী বেগমের কবর, জাফরগঞ্জ সমাধিক্ষেত্র, মুর্শিদাবাদ

তথ্যসূত্র
---------

1. ↑  Aftab, Tahera (১৯ অক্টোবর ২০১৮)। "Inscribing South Asian Muslim Women: An Annotated Bibliography & Research Guide"। BRILL – Google Books-এর মাধ্যমে।
2. ↑  "Munni Begum - Banglapedia"। *en.banglapedia.org*।
3. ↑  Khan, Abdul Majed (৩ ডিসেম্বর ২০০৭)। "The Transition in Bengal, 1756-75: A Study of Saiyid Muhammad Reza Khan"। Cambridge University Press – Google Books-এর মাধ্যমে।
4. ↑  Banerjee, A. C. (১৯ অক্টোবর ১৯৮৩)। "English Law in India"। Abhinav Publications – Google Books-এর মাধ্যমে।
5. ↑  McLane, John R. (২৫ জুলাই ২০০২)। "Land and Local Kingship in Eighteenth-Century Bengal"। Cambridge University Press – Google Books-এর মাধ্যমে।
6. ↑  "The Tombs of Murshidabad"। ৮ মার্চ ২০০৮।
**রওনক মাহমুদ** একজন একজন অবসরপ্রাপ্ত বাংলাদেশি সরকারি কর্মকর্তা যিনি সর্বশেষ মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করছেন। ইতিপূর্বে তিনি কারিগরি ও মাদ্রাসা শিক্ষা বিভাগের অতিরিক্ত সচিব এবং কারিগরী শিক্ষা অধিদপ্তরের মহাপরিচালক হিসেবে দায়িত্ব পালন করেন।

প্রারম্ভিক জীবন
---------------

রওনক মাহমুদ ২৬ অক্টোবর ১৯৬২ সালে তৎকালীন পূর্বপাকিস্তানের পটুয়াখালীর বাউফলের জন্মগ্রহণ করেন। বাংলাদেশ কৃষি বিশ্ববিদ্যালয় থেকে তিনি বিএসসি সম্মান ও মাস্টার্স ডিগ্রী অর্জন করেন। তার দুই পুত্র সন্তান।

কর্মজীবন
--------

রওনক মাহমুদ বাংলাদেশ সিভিল সার্ভিস প্রশাসন ক্যাডারের অষ্টম ব্যাচের সদস্য হিসেবে ক্যাডার সার্ভিসে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন। তিনি রপ্তানী উন্নয়ন ব্যুরো, ঢাকা সিটি কর্পোরেশন, এনজিও বিষয়ক ব্যুরো, বাংলাদেশ কৃষি উন্নয়ন কর্পোরেশন এবং জনপ্রশাসন মন্ত্রণালয়ে বিভিন্ন পদেও দায়িত্ব পালন করেন।

৩১ ডিসেম্বর ২০১৯ সাল থেকে ২০২২ সালের সেপ্টেম্বর পর্যন্ত দায়িত্ব পালন করেছেন তিনি মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করছেন।

তথ্যসূত্র
---------

1. 1 2  গোপালগঞ্জ প্রতিনিধি (২ জানুয়ারি ২০২০)। "জাতির জনকের সমাধিতে নতুন সাত সচিবের শ্রদ্ধা"। *বাংলা ট্রিবিউন*। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০২০।
2. 1 2 3 4  "জনাব রওনক মাহমুদ, সচিব মৎস্য ও প্রাণিসম্পদ মন্ত্রণালয়ের সংক্ষিপ্ত জীবনী"। *বাংলাদেশ জাতীয় তথ্য বাতায়ন*। ২৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০২০।
3. ↑  "রওনক মাহমুদ-সচিব, মৎস্য ও প্রাণিসম্পদ মন্ত্রণালয়"। *প্রিয়.কম*। সংগ্রহের তারিখ ২৫ নভেম্বর ২০২০।

বহিঃসংযোগ
---------

* *বাংলাদেশ জাতীয় তথ্য বাতায়নে –রওনক মাহমুদ*
হের্ডসব্রং-রাসেল চিত্র
বর্ণালি ধরন
বাদামী বামন
শ্বেত বামন
লোহিত বামন
উপবামন
প্রধান ধারা  
("বামন")
উপদানব
দানব
উজ্জ্বল দানব
অতিদানব
মহাদানব
পরম
মান
(MV)

**লোহিত দানব** (ইংরেজি ভাষায়: Red giant) বলতে নিম্ন বা মাঝারি ভরের অতি উজ্জ্বল দানবীয় তারা বোঝায়। তারার বিবর্তনের শেষের দিকে এমন দশার সৃষ্টি হয়। এসব তারার এনভেলপ বা বহিরাংশটি অনেক স্ফীত হয়ে ওঠায় তারার ব্যাসার্ধ এবং সে কারণে দীপন ক্ষমতা অনেক বেড়ে যায়, অন্যদিকে এদের পৃষ্ঠ তাপমাত্রা বেশ কমে যায়, সাধারণত ৫০০০ কেলভিন বা তার চেয়েও কম। লোহিত দানবরা দেখতে হলুদাভ কমালা রঙের থেকে শুরু করে লাল পর্যন্ত হতে পারে, এদের বর্ণালি ধরন সাধারণত কে এবং এম। তবে এস শ্রেণীর তারা এবং সকল কার্বন তারাও লোহিত দানব।

সবচেয়ে প্রাচুর্য্যময় লোহিত দানব হচ্ছে **লোহিত দানব শাখার** তারাগুলো যাদের কেন্দ্র হিলিয়াম দিয়ে গঠিত, কেন্দ্রে কোন কেন্দ্রীণ সংযোজন বিক্রিয়া হয় না কিন্তু কেন্দ্রভাগের চারদিকে অবস্থিত একটি খোলকে হাইড্রোজেন পুড়ে হিলিয়াম উৎপন্ন হতে থাকে। আরেক ধরনের লোহিত দানব হচ্ছে অসীমতটীয় দানব শাখার (AGB) তারা, এদের কেন্দ্রে ত্রি-আলফা প্রক্রিয়ায় হিলিয়াম দহনের মাধ্যমে কার্বন উৎপন্ন হয়। সি-এন এবং সি-আর ধরনের কার্বন তারাগুলো এজিবি তারা শ্রেণীর সদস্য।

রাতের আকাশে দৃশ্যমান সুপরিচিত লোহিত দানবদের মধ্যে রয়েছে রোহিণী (Aldebaran), স্বাতী (Arcturus) এবং গ্রামা ক্রুকিস (Gamma Crucis)। দেখতে আরও বৃহৎ জ্যেষ্ঠা (Antares) এবং আর্দ্রা (Betelgeuse) আসলে লোহিত মহাদানব।

তথ্যসূত্র
---------

1. ↑  Zeilik, Michael A. (১৯৯৮)। *Introductory Astronomy & Astrophysics* (4th সংস্করণ)। Saunders College Publishing। পৃষ্ঠা 321–322। আইএসবিএন 0030062284।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)
**খন্দকার শহীদ উদ্দিন ফিরোজ** (১৯৪৪-২০২০) একজন বাংলাদেশী অভিনেতা ও সাবেক সামরিক কর্মকর্তা ছিলেন। তিনি মঞ্চ এবং ছোট ও বড় পর্দায় যুগপৎ অভিনয় করেছেন; নাট্যদল থিয়েটারের জ্যেষ্ঠ সদস্য ও সভাপতি ছিলেন। নিজ নাট্যদলের হয়ে অভিনয় করেছেন *কিং লিয়ার*, *সাতঘাটের কানাকড়ি*, *রাক্ষসী* সহ বেশ কয়েকটি মঞ্চ নাটকে। ‘সাতঘাটের কানাকড়ি’ ঢাকার মঞ্চের একটি আলোচিত ও প্রশংসিত নাটক।

১৯৬৮ সালে তিনি প্রথম টেলিভিশন নাটকে অভিনয় করেন। প্রথম অভিনীত টিভি নাটকের নাম ‘তবুও দ্বীপ জ্বলে’। অভিনয় জীবনে পাঁচ শতাধিক টিভি নাটকে অভিনয় করেছেন।

প্রথমিক জীবন
------------

কে এস ফিরোজ ১৯৪৬ সালের ৭ জুলাই জন্মগ্রহণ করেন। তার জন্ম ঢাকার লালবাগে এ জে এম সাইদুর রহমান ও মা রাবেয়া খাতুনের ঘরে। পৈতৃক নিবাস বরিশালের উজিরপুরের মশাং গ্রামে। সেখানে শৈশব ও কৈশোর কাটিয়ে ঢাকার জগন্নাথ কলেজে পড়েছেন।

কর্মজীবন
--------

অভিনয় জগতে পরিচিতি পাওয়ার আগে ১৯৬৭ সালে পাকিস্তান সেনাবাহিনীতে যোগ দেন ফিরোজ। ১৯৭৭ সালে বাংলাদেশ সেনাবাহিনীর মেজর পদে চাকরি থেকে অবসর নেওয়ার পর অভিনয়ে নিয়মিত হন।

নাট্যদল ‘থিয়েটার’র সঙ্গে যুক্ত হয়ে অভিনয়ে কে এস ফিরোজের পথচলা শুরু। অভিনয় জীবনের শুরুর দিকে থিয়েটারের ‘কিং লিয়ার’ মঞ্চ নাটকে নাম ভূমিকায় অভিনয় করে পরিচিত পান তিনি। এই দলের হয়ে তিনি আরও অভিনয় করেছেন ‘সাত ঘাটের কানাকড়ি’, ও ‘রাক্ষসী’ নাটকে। এছাড়া তিনি টেলিভিশনে বহু একক নাটক, ধারাবাহিক ও টেলিফিল্মে অভিনয় করেছেন। টিভিতে তার অভিনীত প্রথম নাটক *দীপ তবুও জ্বলে।* শফিউজ্জামানের রচনায় ও জামান আলী খানের প্রযোজনায় এ নাটকে তার বিপরীতে অভিনয় করেছেন ডলি ইব্রাহীম। টেলিভিশনে তার প্রথম আলোচিত নাটক জিয়া আনসারী প্রযোজিত *প্রতিশ্রুতি*
*।*

*লাওয়ারিশ* চলচ্চিত্রের মধ্য দিয়ে বড়পর্দায় যাত্রা করেন কে এস ফিরোজ। এছাড়া আবু সাইয়ীদের *শঙ্খনাদ*, *বাঁশি*, মুরাদ পারভেজ’র *চন্দ্রগ্রহণ*, *বৃহন্নলা* চলচ্চিত্রে অভিনয় করেছেন।

মৃত্যু
------

কে এস ফিরোজ ২০২০ সালের ২৮ অগাস্ট করোনা ভাইরাসে আক্রান্ত হন, ঢাকা সিএমএইচে চিকিৎসাধীন অবস্থায় তার দুইবার স্ট্রোক হয়। ৯ সেপ্টেম্বর দ্বিতীয় স্ট্রোকে মৃত্যুবরণ করেন। তাকে বনানী সেনানিবাস কবরস্থানে সমাহিত করা হয়েছে।

তথ্যসূত্র
---------

1. ↑  "বর্ষীয়ান অভিনেতা কে এস ফিরোজ আর নেই"। *banglanews24.com*। সংগ্রহের তারিখ ২০২০-০৯-০৯।
2. ↑  "করোনায় মারা গেলেন বর্ষীয়ান অভিনেতা কে এস ফিরোজ"। *The Daily Star Bangla*। ২০২০-০৯-০৯। সংগ্রহের তারিখ ২০২০-০৯-০৯।
3. ↑  অভিনেতা কে এস ফিরোজ আর নেই, প্রথম আলো, ৯ সেপ্টেম্বর ২০২০
4. ↑  "চলে গেলেন অভিনেতা কে এস ফিরোজ"। *Dhaka Tribune Bangla*। ২০২০-০৯-০৯। সংগ্রহের তারিখ ২০২০-০৯-০৯। [*স্থায়ীভাবে অকার্যকর সংযোগ*]
5. ↑  প্রতিবেদক, বিনোদন। "অভিনেতা কে এস ফিরোজ আর নেই"। *Prothomalo*। সংগ্রহের তারিখ ২০২০-০৯-০৯।
6. ↑  "বরেণ্য অভিনেতা কে এস ফিরোজ আর নেই"। *NTV Online* (ইংরেজি ভাষায়)। ২০২০-০৯-০৯। সংগ্রহের তারিখ ২০২০-০৯-০৯।
7. ↑  ডটকম, গ্লিটজ প্রতিবেদক বিডিনিউজ টোয়েন্টিফোর। "করোনাভাইরাসে অভিনেতা কে এস ফিরোজের মৃত্যু"। *bangla.bdnews24.com*। ২০২০-০৯-১০ তারিখে মূল থেকে আর্কাইভ করা। সংগ্রহের তারিখ ২০২০-০৯-০৯।
**কাফি খান** (১৯২৮ — ২০২১) বাংলাদেশের একজন বেতার ব্যক্তিত্ব, সাংবাদিক। তিনি প্রয়াত রাষ্ট্রপতি জিয়াউর রহমানের প্রেস সচিব ছিলেন।

প্রাথমিক জীবন
-------------

১৯২৮ সালে তিনি চব্বিশ পরগণা জেলার বারাসাতের কাজীপাড়া গ্রামে জন্মগ্রহণ করেন। সেখানেই প্রাইমারি স্কুল ও হাই স্কুলের পড়াশুনা সম্পন্ন করেন। এরপর ভর্তি হন রিপন কলেজে। ১৯৪৭ সালের কিছু আগে, অর্থাৎ দেশভাগের আগে তিনি বড় ভাইয়ের সাথে ঢাকায় চলে আসেন। পরিবারের বাকি সবাই ভারতেই থেকে গিয়েছিলেন।

কর্মজীবন
--------

ঢাকায় ফিরে এসে তিনি সরকারের রাজস্ব অফিসে একটি করণিকের চাকরি নিয়েছিলেন। তখন ঢাকা ছিল শুধুই একটি জেলা শহর। এতোটা উন্নত ছিল না। দেশবিভাগের সময় প্রায় সকল হিন্দু ভারতে পাড়ি জমালে সাংস্কৃতিক অঙ্গনেও একটি বিশাল শূণ্যতার সৃষ্টি হয়েছিল। তাঁর কবিতা আবৃত্তির প্রতি ঝোঁক ছিল। এমনকি মঞ্চনাটকের উন্নতিতেও কাফি খান ভূমিকা পালন করেছেন। ১৯৬৬ সালে তিনি ভয়েস অব আমেরিকায় যোগ দেন। ১৯৭১ সালে মুক্তিযুদ্ধের পক্ষে বেতারে তিনি ভূমিকা পালন করেছেন। তখনই তিনি খ্যতি লাভ করেন। ১৯৭৩ সালে দেশে ফিরে আসেন। এবং আবারও ভয়েস অব আমেরিকায় যোগ দেন। সত্তরের দশক থেকে আশির দশক পর্যন্ত তিনি রাষ্ট্রপতি জিয়াউর রহমানের প্রেস সচিব হিসেবে দায়িত্ব পালন করেছেন।

মৃত্যু
------

দীর্ঘদিন ধরে তিনি প্রস্টেট ক্যান্সারে ভুগছিলেন। যুক্তরাষ্ট্রে ৯৩ বছর বয়সে তিনি মৃত্যুবরণ করেন।

উৎস
---

1. 1 2 3 4  "বেতার ব্যক্তিত্ব ও বাচিক শিল্পী কাফি খান আর নেই"। *মানবজমিন*। সংগ্রহের তারিখ ২০২১-০৭-০২।
2. ↑  "জিয়াউর রহমানের প্রেস সেক্রেটারি কাফি খানের ইন্তেকাল"। নয়া দিগন্ত। ২ জুলাই ২০২১। সংগ্রহের তারিখ ২ জুলাই ২০২১।
মালয়েশিয়ার কুয়ালালামপুরে বেরজায়া টাইমস স্কয়ার বিপণিবিতানের ভিতরে খুচরা এলাকার ১২ তলা মেঝে
একটি **বিপণিবিতান** বা **শপিং মল** (বা সাধারণভাবে **মল** ) হল উত্তর আমেরিকার একটি বৃহৎ ইনডোর কেনাকাটার কেন্দ্রের পরিভাষা, সাধারণত বিপণিবীথি বা ডিপার্টমেন্ট স্টোর দ্বারা ভাড়া করা হয়। "মল" শব্দটির মূল অর্থ ছিল একটি পথচারী বিহার যার সাথে দোকান রয়েছে (অর্থাৎ, এই শব্দটি ফুটপাত বোঝাতে ব্যবহৃত হয়েছিল, যেটি কেবল এই ধরনের দোকানগুলির মধ্যে সীমানা ছিল), কিন্তু ১৯৬০ এর দশকের শেষের দিকে, এটি ব্যবহার করা শুরু হয়েছিল বৃহৎ আবদ্ধ কেনাকাটার কেন্দ্রগুলির জন্য সাধারণ শব্দ যা সেই সময়ে সাধারণ হয়ে উঠছিল।   যুক্তরাজ্যে, এই ধরনের কমপ্লেক্সগুলিকে শপিং সেন্টার হিসাবে বিবেচনা করা হয় (কমনওয়েলথ ইংরেজি : শপিং সেন্টার), যদিও "শপিং সেন্টার" উত্তর আমেরিকার "মল" এর চেয়ে অনেক বেশি আকার এবং ধরনের কেন্দ্র কভার করে। কিছু দেশ মার্কিন ব্যবহার অনুসরণ করতে পারে (ভারত,  সংযুক্ত আরব আমিরাত  ইত্যাদি) এবং অন্যরা যুক্তরাজ্যের ব্যবহার অনুসরণ করতে পারে (অস্ট্রেলিয়া,  ইত্যাদি)। কানাডীয় ইংরেজিতে, এবং প্রায়শই অস্ট্রেলিয়া এবং নিউজিল্যান্ডে, 'মল' অনানুষ্ঠানিকভাবে ব্যবহার করা যেতে পারে তবে 'শপিং সেন্টার' বা শুধুমাত্র 'সেন্টার' কমপ্লেক্সের নামে বৈশিষ্ট্যযুক্ত হবে (যেমন টরন্টো ইটন সেন্টার)। 'মল' শব্দটি খুব কম-সাধারণত কমপ্লেক্সের নামের একটি অংশ।

চিত্রশালা
---------

* যমুনা ফিউচার পার্ক, বাংলাদেশযমুনা ফিউচার পার্ক, বাংলাদেশ
* বসুন্ধরা সিটি, বাংলাদেশবসুন্ধরা সিটি, বাংলাদেশ
* টরেন্টো ইটন সেন্টার, কানাডাটরেন্টো ইটন সেন্টার, কানাডা
* সাউথ চায়না মল, চীনসাউথ চায়না মল, চীন
* ফিনিক্স মার্কেটসিটি, ভারতফিনিক্স মার্কেটসিটি, ভারত
* নর্থপয়েন্ট সিটি, সিঙ্গাপুরনর্থপয়েন্ট সিটি, সিঙ্গাপুর
* সিয়াম প্যারাগন, থাইল্যান্ডসিয়াম প্যারাগন, থাইল্যান্ড
* মল অফ আমিরাত, সংযুক্ত আরব আমিরাতমল অফ আমিরাত, সংযুক্ত আরব আমিরাত
* ট্রাফোর্ড সেন্টার, যুক্তরাজ্যট্রাফোর্ড সেন্টার, যুক্তরাজ্য
* লিভারপোল ওয়ান, যুক্তরাজ্যলিভারপোল ওয়ান, যুক্তরাজ্য
* ইরান মল, ইরানইরান মল, ইরান

আরও দেখুন
---------

* তোরণ
* বাজার
* বিপণিবিতানের তালিকা
* মল কিয়স্ক
* ফুটপাত

তথ্যসূত্র
---------

1. ↑  Longstreth, Richard (১৯৯৭)। *City Center to Regional Mall*। MIT Press। পৃষ্ঠা 296–304। আইএসবিএন 0262122006।
2. ↑  Rielly, Edward J. (২০০৩)। *The 1960s*। Greenwood Press। পৃষ্ঠা 62। আইএসবিএন 0-313-31261-3। সংগ্রহের তারিখ ২৮ জুলাই ২০২০।
3. ↑  Sarkar, John (১৮ জুন ২০২০)। "Most mall owners agree to retailers' rental terms"। Times of India।
4. ↑  "UAE's malls will need a full-scale repurposing"। Gulf News। ১৪ জুলাই ২০২০।
5. ↑  "Key Facts"। *Shopping Centre Council of Australia*।

বহিঃসংযোগ
---------

* ইন্টারন্যাশনাল কাউন্সিল অফ শপিং সেন্টার (ICSC)
* আমেরিকান ইনস্টিটিউট অফ আর্কিটেক্টস রিটেইল এবং এন্টারটেইনমেন্ট কমিটি নলেজ কমিউনিটি  ওয়েব্যাক মেশিনে আর্কাইভকৃত ২৮ মে ২০১২ তারিখে
**কাফিয়া** ( আল কাফিয়া আরবি **الکا فيۃ** ) আরবি ব্যাকরণের বিখ্যাত নির্ভরযোগ্য গ্রন্থ । **الکافيۃ** শব্দটি **عافيۃ** এর ওযনে ইসমে মাসদার ( বিশেষ্যমুলক ধাতু ) । অর্থ - যথেষ্ট । এর মধস্থিত *আলিফ* - *লামটি* তাহ্‌সিনে কালাম তথা বাক্যের সৌন্দর্যের জন্যে নেয়া হয়েছে; যেমনিভাবে **الحسن** ও **الحسين** এর মধ্যে নেয়া হয়েছে । সংক্ষিপ্ত পরিসরের হলেও এটি আরবি ব্যাকরণের খুঁটিনাটি বিষয়কে সমন্বয়কারী হিসেবে অদ্বিতীয় কিতাব । সাতশত হিজরি থেকে এখনো তা দ্বীনি শিক্ষা প্রতিষ্ঠান গুলোতে পাঠ্যভুক্ত রয়েছে । সমাদৃত রয়েছে ।

গ্রন্থকার
---------

আরবি ব্যাকরণ শাস্ত্রের শ্রেষ্ঠতম এই গ্রন্থের লেখক যুগ শ্রেষ্ঠ আরবি ব্যাকরণবিদ আল্লামা জামাল উদ্দিন আবু আমর উসমান ইবনে উমর (রাহ্‌); সংক্ষেপ নাম - **ইবনে হাজিব** (৫৭০ হিজরি - ৬৪৬ হিজরি ); দেশ - মিশর ।

সর্ব প্রথম মুদ্রণ
-----------------

**আল** - **কাফিয়া** সর্ব প্রথম রোমে ১৫৯২ খ্রিষ্টাব্দে মুদ্রিত হয় ।

কাফিয়ার ব্যাখ্যা গ্রন্থ
------------------------

আরবি, উর্দু, ফার্সি ও তুর্কি সহ বিভিন্ন ভাষায় এর ব্যাখ্যা গ্রন্থ (মুল সহ) প্রকাশিত হয়েছে । ' *কাশফুয্‌ যুনূন* 'এর ভাষ্যমতে প্রায় *ছাপ্‌পান্নটির ঊর্ধ্বে* এর ব্যাখ্যাগ্রন্থ প্রকাশিত হয়েছে । আর এখানেই শেষ নয় উত্তরোত্তর তা বৃদ্ধিই পাচ্ছে । পরবর্তী হিসেব অনুযায়ী শুধু আরবি ও ফার্সিতে এর ব্যাখ্যাগ্রন্থের সংখ্যা প্রায় ১৫২ (একশত বায়ান্ন)। কোন কোন বিশেষজ্ঞ লিখেন - কাফিয়ার শরাহ্‌ বা ব্যাখ্যাগ্রন্থের সংখ্যা ৩৬০ (তিন শত ষাট)।

### উল্লেখযোগ্য ব্যাখ্যাগ্রন্থের তালিকা

* শরহে কাফিয়া - সম্মানিত গ্রন্থকারের নিজের লেখা ব্যাখ্যা গ্রন্থ ।
* ' ফাওয়ায়েদে জিয়াইয়্যা ' যার বিখ্যাত নাম ***শরহে জামি*** - আল্লামা আবদুর রহমান জামি ।
* শরহে কাফিয়া - আল্লামা সুদী ।
* শরহে কাফিয়া - কাজি নাসিরুদ্দিন বায়যাবি ।

তথ্যসূত্র
---------

1. ↑  *নাওয়াদিরিন্‌ নাঈমী* - আল্লামা মুহাম্মদ শাব্বির নাঈমী
2. ↑  *হায়াতুল মুসান্নিফীন* - মাওলানা মুহাম্মদ হবীবুর রহমান - শায়খুল হাদীস,মাদ্রাসা দারুর রাশাদ, মীরপুর, পল্লবী, ঢাকা; প্রথম প্রকাশ - জানুয়ারী ১৯৯৭ ইং।
3. ↑  *কাশ্ফু‌ল গুম্মাহ্‌ বিহল্লিল্‌ কাফিয়া* - অনুবাদ ও বিশ্লেষণ মাওলানা মুহাম্মদ ইছমাইল- এম, এ, এম এফ (ফার্ষ্ট ক্লাস) বি, এ (অনার্স); এম,এ (ফার্ষ্ট ক্লাস), চট্টগ্রাম বিশ্ববিদ্যালয় । - সম্পাদনায়ঃ- আল্লামা মুফতি সৈয়দ মুহাম্মদ অছিয়র রহমান, প্রধান মুফ্‌তি - জামেয়া আহমদিয়া সুন্নিয়া আলিয়া, চট্টগ্রাম । প্রকাশকাল - ১২ নভেম্বর ২০০২ ইং ।
4. ↑  *কাশ্ফু‌ল গুম্মাহ্‌ বিহল্লিল্‌ কাফিয়া* - অনুবাদ ও বিশ্লেষণ মাওলানা মুহাম্মদ ইছমাইল- এম, এ, এম এফ (ফার্ষ্ট ক্লাস) বি, এ (অনার্স); এম,এ (ফার্ষ্ট ক্লাস), চট্টগ্রাম বিশ্ববিদ্যালয় । - সম্পাদনায়ঃ- আল্লামা মুফতি সৈয়দ মুহাম্মদ অছিয়র রহমান, প্রধান মুফ্‌তি - জামেয়া আহমদিয়া সুন্নিয়া আলিয়া , চট্টগ্রাম । প্রকাশকাল - ১২ নভেম্বর ২০০২ ইং ।
5. ↑  *কাশিফা শরহে কাফিয়া* ( উর্দু ) - মুফতি আতাউর রহমান মুলতানি, বুখারি একাডেমি, মাদরাসা মার্কেট, হাট হাজারি, চট্টগ্রাম । প্রকাশকাল - ১৪২৪ হিজরি - ২০০৪ ইং ।
পটভূমি
------

ভৌগোলিক অবস্থানের কারণে মেক্সিকো অনেক আগে থেকেই লাতিন আমেরিকা আর যুক্তরাষ্ট্রের ভিতর মাদক চোরাচালানের রাস্তা হিসেবে ব্যবহৃত হয়ে আসছিলো। মেক্সিকান বুটলেগাররা যুক্তরাষ্ট্রের গ্যাংস্টারদের অ্যালকোহল সরবারহ করত যখন যুক্তরাষ্ট্রে এলকোহল বিষয়ক নিষেধাজ্ঞা জারি ছিলো। নিষেধাজ্ঞা শেষ হওয়ার পর ১৯৩৩ এর দিকে মাদক ব্যবসা শুরু হয়। ১৯৬০ এর শেষের দিকে এটা বিরাট আকার ধারণ করে।

১৯৭০ এবং ১৯৮০ এর শুরুর দিকে কলম্বিয়ার পাবলো এস্কোবার ছিলেন কোকেইন এর প্রধান রপ্তানিকারক এবং তিনি পৃথিবীব্যাপী বিভিন্ন সংগঠিত অপরাধী চক্রের সাথে ব্যবসা করতেন। যখন দক্ষিণ ফ্লোরিডা এবং ক্যারিবিয়ান অঞ্চলে মাদকবিরোধি অভিযান বাড়তে লাগলো, তখন কলম্বিয়ান চক্রগুলো মেক্সিকো ভিত্তিক পাচারকারীদের সাথে জোট তৈরি করল যাতে তারা মেক্সিকোর ভিতর দিয়ে যুক্তরাষ্ট্রে মাদক পাচার করতে পারে।

এটা সহজেই সম্পন্ন হয়েছিল কারণ মেক্সিকো অনেকদিন যাবত হেরোইন এবং গাঁজার বড় উৎস ছিল। এবং মেক্সিকোর মাদক পাচারকারীরা ইতিমধ্যেই একটি অবকাঠামো তৈরি করে ফেলেছিল যেটা কলম্বিয়া ভিত্তিক পাচারকারীদের সাহায্য করতে প্রস্তুত ছিল। ১৯৮০ এর মধ্যভাগে মেক্সিকোর চক্রগুলো সুপ্রতিষ্ঠিত  এবং কলম্বিয়ার কোকেন পাচার করার জন্য নির্ভরযোগ্য হয়ে ওঠে। প্রথমদিকে মেক্সিকান চক্রগুলোকে তাদের পরিবহন সুবিধার জন্য নগদ অর্থ প্রদান করা হত। কিন্তু ১৯৮০ এর শেষের দিকে মেক্সিকান এবং কলম্বিয়ান উভয় চক্র পরিবহনকৃত মাদকের একটি অংশ পারিশ্রমিক হিসেবে প্রদানের জন্য সম্মত হয়।

মেক্সিকোর পরিবহনকারীরা প্রতিটি কোকেন চালানের জন্য এর ৩৫% থেকে ৫০% লভ্যাংশ হিসেবে পেতেন। এ থেকে ধারণা করা যায় যে মেক্সিকোর পাচারকারী চক্রগুলো কোকেন পাচারে জড়িত হয়ে পড়ে এবং কোকেন পাচারের পাশাপাশি তারা দুর্দান্ত পাচারকারী চক্রে পরিণত হয়। বর্তমানে সিনালোয়া কার্টেল এবং গালফ কার্টেল কলম্বিয়া থেকে পৃথিবীর বিভিন্ন দেশে কোকেইন পাচারের কাজে নিয়োজিত আছে। 

নতুন দলের উত্থান এবং পুরনো দলের বিলুপ্তির মাধ্যমে মেক্সিকান কার্টেল গুলোর ভিতর ক্ষমতার হাতবদল চলতে থাকে। কার্টেল এর নেতাদের গ্রেফতার বা মৃত্যুর কারণে অস্থিতিশীলতা দেখা দেয় এবং এর সুযোগে ক্ষমতা দখলকে কেন্দ্র করে রক্তপাত বৃদ্ধি পেতে থাকে। কখনও কখনও একটি বিশেষ দলের বিরুদ্ধে অভিযান চালিয়ে আইন রক্ষাকারী বাহিনী ক্ষমতার শূন্যতা সৃষ্টি করত। তাই প্রায়ই মেক্সিকোর সরকারি কর্মকর্তাদের ঘুষ প্রদানের মাধ্যমে অথবা মেক্সিকান সরকার বা মার্কিন ড্রাগ এনফোর্সমেন্ট অ্যাডমিনিস্ট্রেশন কে গোপন তথ্য সরবারহের মাধ্যমে কার্টেলগুলো একজন আরেকজনের বিরুদ্ধে ব্যবহার করত।

### দারিদ্র্য

মেক্সিকোর মাদক যুদ্ধের পিছনে অন্যতম একটি কারণ দারিদ্র্য। নিম্নবিত্ত জনগণ অপরাধী চক্রগুলোকে সাহায্য করে বিনিময়ে অর্থ উপার্জন করতে ইচ্ছুক ছিলো। সরকার ভালো বেতনের কর্মসংস্থান সৃষ্টি করতে ব্যার্থ হয়েছিলো। ২০০৪ থেকে ২০০৮ এর ভিতর যারা মধ্যম আয়ের নিচে ছিল তাদের সংখ্যা ১৭% থেকে বৃদ্ধি পেয়ে ২১% হলো এবং চরম বা মধ্যম দারিদ্রে বসবাসকারী জনসংখ্যা ৩৫% থেকে বেড়ে দাঁড়ালো ৪৬% (৫২ মিলিয়ন), ২০০৬ থেকে ২০১০ এর ভিতর।

OCED দেশগুলোর ভিতর অর্থনৈতিক বৈষম্মে মেক্সিকোর অবস্থান ছিলো দ্বিতীয়।

### অকার্যকর শিক্ষা ব্যবস্থা

অশিক্ষা এবং শিক্ষার অভাব বহু আগে থেকেই মেক্সিকোয় উপস্থিত। ১৯৪০ সালের হিসাব অনুযায়ী ৬ বছরের বেশি বয়স এমন মেক্সিকানদের ভিতর ৫৮% অশিক্ষিত। এবং ১৯৬০ সালের হিসাব অনুযায়ী এই হার ছিল ৩৮% । ১৯৬০ সালের জাতীয় জরীপে দেখা যায় যে ৫ বছরের অধিক বয়স্ক মেক্সিকানদের ভিতর ৪৩.৭% এক বছরের শিক্ষা সমাপ্ত করেনি, ৫০.৭% ছয় বছর বা তার কম সময়ের শিক্ষা গ্রহণ করেছে আর মাত্র ৫.৬% তাদের শিক্ষা ছয় বছরের পর ও চালু রেখেছে।।
সংস্কৃত রসসাহিত্যের প্রধান দুটি ভাগ হল - দৃশ্যকাব্য ও শ্রব্যকাব্য। দৃষ্টিগ্রাহ্য কাব্য হচ্ছে দৃশ্যকাব্য।

উৎপত্তিঃ
--------

ইতিহাসঃ
-------

বৈশিষ্ট্যঃ
----------

মঞ্চে অভিনয়েের মাধ্যমে এই কাব্যের রস আস্বাদন করা হয়। দৃশ্যকাব্যেের অপর একটি নাম হল রূপক। কারণ এতে নাটকীয় পাত্র-পাত্রীর মাধ্যমে রামাদির রূপের আরোপ করা হয় বলে রূপক নামে অভিহিত করা হয়। "রূপারোপাত্তু রূপকম" সাধারণ ভাবে নাটকাদি হচ্ছে দৃশ্যকাব্য।

শ্রেণীবিভাগঃ
------------

দৃশ্যকাব্যকে আবার দুটি ভাগ্যে ভাগ করা যায়। যথা- রূপক ও উপরূপক

### রূপকঃ

রূপক আবার দশ প্রকার। যথা - নাটক , প্রকরণ , ভাণ , ব্যায়োগ , সমবকার , ডিম , ঈহামৃগ , অঙ্ক , বীথি , ও প্রহসন

### উপরূপকঃ

উপরূপক আঠার প্রকার। যথা- নাটিকা , ত্রোটিক , গোষ্ঠী , সট্টক , নাট্যরাসক , প্রস্থান , উল্লাপ্য , কাব্য , পেঙ্খন , রাসক , সংলাপক , শ্রীগদিত , শিল্পক, বিলাসিতা , দুরম্মল্লিকা , প্রকরণিকা , হল্লীস ও ভাণিকা

তথ্যসূত্র
---------

1. ↑  নারায়ণচন্দ্র বিশ্বাস (২০১২)। "সংস্কৃত"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑
**যশোর ইনস্টিটিউট পাবলিক লাইব্রেরি** হল যশোর শহরের একটি পাবলিক লাইব্রেরি, যা ১৮৫৪ সালে প্রতিষ্ঠিত হয়েছিল। এটি দক্ষিণ এশিয়ার প্রাচীনতম গ্রন্থাগারগুলির একটি।

ইতিহাস
------

যশোর পাবলিক লাইব্রেরি ১৮৫৪ সালে জেলা কর আদায়কারী আরসি রেক্স দ্বারা যশোর শহরের কেন্দ্রীয় অবস্থানে প্রতিষ্ঠিত হয়। আরসি রেক্স নড়াইল ও নলডাঙ্গার নীলকর ও স্থানীয় জমিদারদের মতো স্থানীয় অভিজাতদের কাছ থেকে তহবিল পেতেন। গ্রন্থাগারটি যশোরের সামাজিক ও সাহিত্য সমাবেশের কেন্দ্রে পরিণত হয়। লাইব্রেরিতে একটি বিলিয়ার্ড রুম ছিল। লাইব্রেরির চারপাশে যশোর শহর গড়ে উঠেছে, যশোর টাউন হল ১৯০৪ সালে এবং আর্য থিয়েটার ১৯১৯ সালে নির্মিত হয়েছিল। রায় বাহাদুর যদুনাথ মজুমদার ১৯২৭ সালে আর্য থিয়েটার এবং টাউন ক্লাবের সাথে পাবলিক লাইব্রেরীকে একত্রিত করে যশোরের একটি সম্মিলিত সাংস্কৃতিক ও কমিউনিটি সেন্টার গঠন করেন। এর ফলে যশোর ইনস্টিটিউট তৈরি হয়; যা সরকার কর্তৃক যশোর ইনস্টিটিউট পাবলিক লাইব্রেরি নামকরণ করা হয়।

১৯২৮ সালে, লাইব্রেরিটি একটি নতুন ভবনে স্থানান্তরিত হয় যাতে অবিনাশচন্দ্র সরকার অর্থায়ন করেছিলেন। অবিনাশচন্দ্র সরকারের পিতার নামে লাইব্রেরি হলটির নাম বিশ্বনাথ হল রাখা হয়েছিল। ১৯৪২ সালে দ্বিতীয় বিশ্বযুদ্ধের প্রস্তুতির অংশ হিসাবে লাইব্রেরি প্রাঙ্গণটি রয়্যাল ইন্ডিয়ান এয়ার ফোর্স দ্বারা দখল করা হয়েছিল। দ্বিতীয় বিশ্বযুদ্ধ শেষ হওয়ার পর গ্রন্থাগারটি আবার লাইব্রেরি হিসেবে কাজ শুরু করে। একটি সামরিক ঘাঁটি হিসেবে ব্যবহার এবং ভারত ভাগের পর গ্রন্থাগারটির সংস্কারের প্রয়োজন হয়। ১৯৫৩ সালে পূর্ব পাকিস্তানের যুক্তফ্রন্ট সরকার তহবিল সরবরাহ করেছিল। ১৯৭৮ সালে খুলনা বিভাগীয় উন্নয়ন বোর্ড লাইব্রেরির জন্য একটি নতুন বুক ব্যাংক হল নির্মাণ করে। লাইব্রেরিতে ৬৭,১৯৭টি বই রয়েছে। লাইব্রেরিতে বাংলা ভাষায় ৪৯৩০৬টি এবং ইংরেজি ভাষায় ১৭৩৯১টি বই ছিল। বাকি বইগুলো আরবি, ফার্সি ভাষা এবং উর্দুতে । লাইব্রেরিতে হিন্দু মহাকাব্য মহাভারতের লেখক শ্রীকৃষ্ণ দায়পায়ন সহ তাল পাতায় লেখা প্রাচীন পাণ্ডুলিপি রয়েছে।

তথ্যসূত্র
---------

1. 1 2  Khan, Benjeen। "Jessore Institute Public Library"। *Banglapedia*। Asiatic Society of Bangladesh। সংগ্রহের তারিখ ২৫ নভেম্বর ২০১৮।
2. ↑  "Public library hamstrung by funds crunch in Jashore"। *Public library hamstrung by funds crunch in Jashore | theindependentbd.com*। ২৬ আগস্ট ২০১৮। সংগ্রহের তারিখ ২৪ নভেম্বর ২০১৮।
**সেলিনা বানু** (১২ অক্টোবর ১৯২৬ – ২৬ জানুয়ারি ১৯৮৩) একজন বাংলাদেশী রাজনীতিবিদ, সামাজিক কর্মী, এবং নারীবাদী ছিলেন।

সংক্ষিপ্ত জীবনী
---------------

বনুর জন্ম ১৯২৬ সালের ১২ অক্টোবর পাবনা জেলা, পূর্ব বাংলা, ব্রিটিশ রাজ্যে। তার পিতা ওয়াশিম উদ্দিন আহমদ বঙ্গীয় আইন পরিষদের সদস্য ছিলেন। তিনি কমিউনিস্ট স্টাডি গ্রুপ যোগদান করেন। তিনি ১৯৪৩ সালে পাবনা গার্লস স্কুল থেকে এবং ১৯৪৫ সালে পাবনা এডওয়ার্ড কলেজ থেকে স্নাতক হন। ১৯৪৯ সালে তিনি পাবনা এডওয়ার্ড কলেজ থেকে স্নাতকোত্তর করেন। ১৯৬১ সালে তিনি ঢাকা টিচার্স ট্রেনিং কলেজ থেকে স্নাতক হন। ১৯৪৩ সালের বাঙালি দুর্ভিক্ষের সময় মহিলা আত্ম-প্রতিরক্ষা সমিতির পরিচালিত খাদ্য ও আশ্রয়স্থলগুলিতে তিনি কাজ করেন।

কর্মজীবন
--------

বানু পাবনা সরকারি গার্লস স্কুলে শিক্ষক হিসেবে যোগ দেন। তিনি ১৯৫৩ সালে আওয়ামী লীগে যোগ দেন এবং প্রাদেশিক কমিটির মহিলা সচিব নির্বাচিত হন। তিনি পরের বছরের পূর্ব পাকিস্তানের প্রাদেশিক পরিষদে নির্বাচিত হন। তিনি ইলা মিত্রের পুলিশ চিকিত্সার সমালোচনা করেছিলেন এবং তাকে জিজ্ঞাসা করার জন্য আটক করা হয়েছিল। তিনি আওয়ামী লীগের জাতীয় কেন্দ্রীয় কমিটিতে নির্বাচিত হন। পরে তিনি রংপুর সরকারি গার্লস স্কুলের শিক্ষক এবং ১৯৫২ থেকে ১৯৬৪ পর্যন্ত নরি শেখা মন্দিরে শিক্ষক হিসেবে কাজ করবেন। তিনি পাবনা সেন্ট্রাল গার্লস স্কুলের প্রধান শিক্ষক ছিলেন।

তিনি ১৯৬৪ সালে প্রধানমন্ত্রীর ফরিদা বিদাতন স্কুলে যোগদান করেন। ১৯৬৭ সালে তিনি জাতীয় আওয়ামী পার্টির মস্কো সংলগ্ন অংশে যোগ দেন। রাজশাহী বিশ্ববিদ্যালয়ে ডা। মোহাম্মদ শামসুজ্জোহা নিহত হওয়ার পর তিনি ১৯৬৯ সালে কুমিল্লায় একটি প্রতিবাদ সভাপতিত্ব করেন। বাংলাদেশ মুক্তিযুদ্ধ চলাকালে তিনি সল্ট লেক শহর এবং আগরতলা শরণার্থী ক্যাম্পে কাজ করেন।

তথ্যসূত্র
---------

1. ↑  ""When the war was over, our struggle ended but the struggle of the Biranganas had just begun.""। *The Daily Star* (ইংরেজি ভাষায়)। ২৬ মার্চ ২০১৫। সংগ্রহের তারিখ ১ নভেম্বর ২০১৭।
2. ↑  "War hero Selina fought for repression-free society"। *The Daily Star* (ইংরেজি ভাষায়)। ৬ মে ২০০৯। সংগ্রহের তারিখ ১ নভেম্বর ২০১৭।
3. 1 2 3  Siddiqui, Mamun। "Banu, Selina"। *en.banglapedia.org* (ইংরেজি ভাষায়)। Banglapedia। সংগ্রহের তারিখ ১ নভেম্বর ২০১৭।
4. ↑  "Freedom fighter Shirin Banu passes away"। *The Daily Star* (ইংরেজি ভাষায়)। ২২ জুলাই ২০১৬। সংগ্রহের তারিখ ১ নভেম্বর ২০১৭।
**জাফরুল ইসলাম চৌধুরী** (১৪ অক্টোবর ১৯৫০ — ৮ নভেম্বর ২০২২) ছিলেন বাংলাদেশ জাতীয়তাবাদী দলের রাজনীতিবিদ এবং চট্টগ্রাম-১৫ আসনের সাবেক সংসদ সদস্য। তিনি বাংলাদেশ জাতীয়তাবাদী দলীয় সরকারে পরিবেশ, বন ও জলবায়ু পরিবর্তন মন্ত্রণালয়ের প্রতিমন্ত্রী হিসাবে দায়িত্ব পালন করেছিলেন।

প্রাথমিক ও শিক্ষা জীবন
----------------------

জাফরুল ইসলাম চৌধুরী ১৪ অক্টোবর ১৯৫০ সালে চট্টগ্রামের বাশঁখালী উপজেলায় জন্মগ্রহণ করেন। পড়াশুনায় তিনি বাণিজ্য বিষয়ে স্নাতক লাভ করেছিলেন।

কর্মজীবন
--------

চৌধুরী ১৯৯৬ থেকে ২০১৩ সাল পর্যন্ত টানা সংসদ সদস্য ছিলেন। ২০০১ থেকে ২০০৬ সাল পর্যন্ত তিনি খালেদা জিয়ার দ্বিতীয় মন্ত্রিসভায় পরিবেশ ও বন প্রতিমন্ত্রী হিসাবে দায়িত্ব পালন করেন। ২০০৮ সালের সাধারণ নির্বাচনে তিনি চট্টগ্রাম-১৫ আসনে প্রতিদ্বন্দ্বিতা করার জন্য বাংলাদেশ জাতীয়তাবাদী দল থেকে মনোনীত হয়েছিলেন। ২০০৯ সালের জুনে তিনি চট্টগ্রাম দক্ষিণের বাংলাদেশ জাতীয়তাবাদী দল ইউনিটের আহ্বায়ক হন। ২০১০ সালে তিনি বাংলাদেশ জাতীয়তাবাদী দলের চট্টগ্রাম দক্ষিণ জেলা সভাপতি হিসাবে দায়িত্ব পালন করেন। নবম সংসদে তিনি বাংলাদেশ-জাতীয় সংসদীয় মৈত্রী গ্রুপে বাংলাদেশ জাতীয়তাবাদী দলের একমাত্র সংসদ সদস্য ছিলেন।

তিনি এছাড়া ১৯৯৬-৯৭ সালে চট্টগ্রাম চেম্বার অব কমার্স অ্যান্ড ইন্ডাস্ট্রিজের সভাপতি ছিলেন।

পারিবারিক জীবন
--------------

পরিবারে তার ১ স্ত্রী, ২ পুত্র ও ২ কন্যা আছে।

মৃত্যু
------

জাফরুল ইসলাম ২০২২ সালের ৮ নভেম্বর চট্টগ্রামের একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র
---------

1. 1 2 3 4  "বর্ষীয়ান রাজনীতিবিদ জাফরুল ইসলাম চৌধুরী আর নেই"। *মানবজমিন*। সংগ্রহের তারিখ ৮ নভেম্বর ২০২২।
2. ↑  "Constituency 292"। *parliament.gov.bd* (ইংরেজি ভাষায়)। সংগ্রহের তারিখ ২৮ ফেব্রুয়ারি ২০১৮।
3. ↑  "15 BNP candidates in Ctg, one for alliance"। *দ্য ডেইলি স্টার* (ইংরেজি ভাষায়)। ৩০ নভেম্বর ২০০৮। সংগ্রহের তারিখ ২৮ ফেব্রুয়ারি ২০১৮।
4. ↑  "BNP announces names of conveners, jt conveners"। *দ্য ডেইলি স্টার* (ইংরেজি ভাষায়)। ১০ জুন ২০০৯। সংগ্রহের তারিখ ২৮ ফেব্রুয়ারি ২০১৮।
5. ↑  "Country has plunged into disastrous situation"। *দ্য ডেইলি স্টার* (ইংরেজি ভাষায়)। ৩১ মার্চ ২০১০। সংগ্রহের তারিখ ২৮ ফেব্রুয়ারি ২০১৮।
6. ↑  "10 MPs to visit Japan to meet Jica high-ups"। *দ্য ডেইলি স্টার* (ইংরেজি ভাষায়)। ১৭ জুলাই ২০১২। সংগ্রহের তারিখ ২৮ ফেব্রুয়ারি ২০১৮।
7. ↑  ব্যুরো, চট্টগ্রাম। "বিএনপি নেতা জাফরুলের মৃত্যু"। *bdnews24*। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।
**কাজী ফিরোজ রশীদ** (জন্ম: ২ ফেব্রুয়ারি ১৯৪৭) হলেন একজন বাংলাদেশী রাজনীতিবিদ ও আইনজীবী। তিনি জাতীয় পার্টির প্রেসিডিয়াম সদস্য। এরশাদের মন্ত্রিসভায় তিনি উপমন্ত্রী, প্রতিমন্ত্রী ও মন্ত্রী হিসেবে দায়িত্ব পালন করেন। তিনি গোপালগঞ্জ-৩ আসনের সাবেক ও ঢাকা-৬ আসনের বর্তমান সংসদ সদস্য।

প্রাথমিক জীবন
-------------

কাজী ফিরোজ রশীদ ১৯৪৭ সালের ২ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির গোপালগঞ্জের টুঙ্গিপাড়ায় জন্মগ্রহণ করেন। তার পিতার কাজী মোজাফ্ফর হোসেন ও মাতার নাম সুফিয়া খানম।

রাজনৈতিক জীবন
-------------

কাজী ফিরোজ রশীদ জাতীয় পার্টির প্রেসিডিয়াম সদস্য। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে গোপালগঞ্জ-৩ আসন থেকে সংসদ সদস্য নির্বাচিত হন।

এরশাদের মন্ত্রিসভায় তিনি ১০ আগস্ট ১৯৮৭ থেকে ২৭ মার্চ ১৯৮৮ পর্যন্ত নৌপরিবহন উপমন্ত্রী ছিলেন।

ত্রাণ ও পুনর্বাসন প্রতিমন্ত্রী হিসেবে তিনি ২৭ মার্চ ১৯৮৮ থেকে ১০ ডিসেম্বর ১৯৮৮ পর্যন্ত দায়িত্ব পালন করেন।

তিনি ১০ ডিসেম্বর ১৯৮৮ থেকে ৯ আগস্ট ১৯৮৯ পর্যন্ত ডাক ও টেলিযোগাযোগ প্রতিমন্ত্রী ও ৯ আগস্ট ১৯৮৯ থেকে ৬ ডিসেম্বর ১৯৯০ পর্যন্ত ডাক ও টেলিযোগাযোগ মন্ত্রী হিসেবে দায়িত্ব পালন করেন।

তিনি ৫ জানুয়ারি ২০১৪ সালের দশম ও ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে ঢাকা-৬ আসন থেকে সংসদ সদস্য নির্বাচিত হন।

এছাড়া তিনি বাংলাদেশ সার্ফিং অ্যাসোসিয়েশনের সভাপতি। তিনি বাংলাদেশ সিনেমা হল মালিক অ্যাসোসিয়েশনেরও সভাপতি।

বিতর্ক
------

কাজী ফিরোজ রশীদের বিরুদ্ধে পাকিস্তানের সাবেক প্রধানমন্ত্রী মোহাম্মদ আলীর বাড়ী দখলের অভিযোগ রয়েছে, যে বাড়িতে তিনি ভাড়া ছিলেন। ২০১৬ সালের ৬ এপ্রিল বাংলাদেশ দুর্নীতি দমন কমিশন তার বিরুদ্ধে কানাডার সাবেক হাই কমিশনার মোহাম্মদ আলীর জমি জালিয়াতির জন্য মামলা করে। তিনি ১৯৭৯ সালে জমির জাল দলিল তৈরি করেছিলেন। ২০১৭ সালে তিনি দুদকের বিরুদ্ধে রিট করলে তা হাইকোট বিভাগ খারিজ করে দেয়। ২০১৮ সালের নভেম্বর পর্যন্ত তার মামলা চলমান রয়েছে।

তথ্যসূত্র
---------

1. ↑  User, Super। "Constituency 179\_10th\_Bn"। *www.parliament.gov.bd*। সংগ্রহের তারিখ ২০১৮-১২-০১।
2. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
4. ↑  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।
5. ↑  "১১তম সংসদের সদস্যবৃন্দ"। *জাতীয় সংসদ*। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।
6. ↑  "কাজী ফিরোজ রশীদের বিরুদ্ধে সম্পত্তি আত্মসাতের অভিযোগ"। *প্রথম আলো*। ১০ মার্চ ২০১৫। সংগ্রহের তারিখ ২০১৮-১২-০১।
7. ↑  "কাজী ফিরোজ রশীদের রিট খারিজ, মামলা চলতে বাধা নেই"। *NTV Online*। ২০১৮-০১-১৯ তারিখে মূল থেকে আর্কাইভ করা। সংগ্রহের তারিখ ২০১৮-১২-০১।
**লাঙ্গলবন্দ** বাংলাদেশের নারায়ণগঞ্জ জেলার সোনারগাঁও উপজেলার ব্রহ্মপুত্র নদের তীরে অবস্থিত একটি পবিত্র হিন্দু তীর্থস্থান। চৈত্রমাসের শুক্লপক্ষের অষ্টমী তিথিতে পুণ্যস্নান অনুষ্ঠিত হয়। এ সময় অসংখ্য পুণ্যার্থী এখানে পুণ্যস্নানের জন্য আসেন। কিংবদন্তি অনুসারে, লাঙ্গলবন্দের এ জলধারায় স্নান করে পরশুরাম মুনি পাপমুক্ত হয়েছিলেন। শাস্ত্রোক্ত পরশুরাম মুনির পাপমুক্তির কথা স্মরণ করেই বহু বছর ধরে পুণ্যার্থীরা এই অষ্টমী-পুণ্যস্নান করে আসছেন। মনে করা হয় চৈত্রমাসের শুক্লপক্ষের অষ্টমী তিথিতে জগতের সকল পবিত্র স্থানের পুণ্য ব্রহ্মপুত্র নদে মিলিত হয়। ব্রহ্মপুত্র নদে স্নানের সময় ফুল, বেলপাতা, ধান, দূর্বা, পিতৃপুরুষের উদ্দেশে তর্পণ করা হয়।

প্রতিবেশী দেশ ভারত, নেপাল, শ্রীলঙ্কা, ভুটান, মালদ্বীপসহ দেশি-বিদেশি পুণ্যার্থীরা লাঙ্গলবন্দে পুণ্যস্নানে আসে।

ঘাট
---

আগত ভক্তবৃন্দ যাতে নির্বিঘ্নে পুণ্যস্নান করতে পারেন সেজন্য এখানে অনেক ঘাট নির্মাণ করা হয়েছে। এই বাঁধানো ঘাটগুলোর বিভিন্ন নান্দনিক নাম রয়েছে। যেমন - অন্নপূর্ণা ঘাট, প্রেমতলা ঘাট, জয়কালী ঘাট, বরদেশ্বরী ঘাট, গান্ধী ঘাট, শংকরঘাট, কালীদহ ঘাট, শিখরী ঘাট ইত্যাদি। এই ঘাটগুলোর পাশাপাশি এখানে অনেক মন্দির ও আশ্রম গড়ে উঠেছে।

নিরাপত্তাব্যবস্থা
-----------------

লাঙ্গলবন্দ স্নানোৎসবে ৫০টি সিসিটিভি ক্যামেরা স্থাপনসহ পোশাকে-সাদাপোশাকে ১ হাজার ২০০ পুলিশ মোতায়েন করা হয়। পুণ্যার্থীদের আনাগোনার কারণে মহাসড়কে গাড়ির চাপ বাড়ে ফলে যানজট সৃষ্টি হয়। যানজট নিরসনে শতাধিক ট্রাফিক পুলিশ কাজ করে।

২০১৫ সালের পদদলিত
-----------------

২০১৫ সালের ২৭ মার্চ বার্ষিক মেলা চলাকালীন স্নানের জন্য লাঙ্গলবন্ধে ১.৫ মিলিয়নেরও বেশি ভক্ত ভিড় করেছিলেন। হিন্দুদের পবিত্র স্নান অনুষ্ঠান 'অষ্টমী স্নান' চলাকালীন ভিড়ে পদদলিত হয়ে দশ হিন্দু ধর্মালম্বী নিহত এবং ৩০ জন আহত হয়েছেন। অপ্রত্যাশিতভাবে বিশাল জনসমাগম এবং কর্তৃপক্ষের যথাযথ প্রস্তুতির অভাব এই পদদলিত হয়ে প্রাণহানির জন্য ভূমিকা রেখেছে বলে জানা যায়।

আরও পড়ুন
---------

* কুম্ভমেলা, বিশ্বের বৃহত্তম শান্তিপূর্ণ সমাবেশ
* সিন্দুরমতি মেলা
* চিলমারীর অষ্টমীর স্নান ও মেলা

তথ্যসূত্র
---------

1. 1 2 3  Palash, Mojibul Haque (২৭ মার্চ ২০১৫)। "10 die in stampede during Hindu religious gathering in Narayanganj"। *bdnews24.com*। ২৯ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৫।
2. ↑  প্রতিনিধি। "মহা অষ্টমীর স্নানে লাখো পুণ্যার্থীতে মুখর লাঙ্গলবন্দ"। *www.prothomalo.com*। সংগ্রহের তারিখ ২০২৩-০৪-০৪।
3. ↑  প্রতিনিধি। "মহা অষ্টমীর স্নানে লাখো পুণ্যার্থীতে মুখর লাঙ্গলবন্দ"। *Prothomalo*। সংগ্রহের তারিখ ২০২৩-০৪-০৪।
4. ↑  প্রতিনিধি। "মহা অষ্টমীর স্নানে লাখো পুণ্যার্থীতে মুখর লাঙ্গলবন্দ"। *www.prothomalo.com*। সংগ্রহের তারিখ ২০২৩-০৪-০৪।
5. ↑  "10 killed in Langalbandh Astami Snan stampede"। The Independent। ২৮ মার্চ ২০১৫। সংগ্রহের তারিখ ২৮ মার্চ ২০১৫।

বহিঃসংযোগ
---------

* হিন্দুধর্ম প্রবেশদ্বার

উইকিমিডিয়া কমন্সে **লাঙ্গলবন্দ** সংক্রান্ত মিডিয়া রয়েছে।

* বাংলাপিডিয়ায় *লাঙ্গলবন্দ* উইকিউপাত্তে এটি সম্পাদনা করুন
* Hossain, Mofazzal (২০১২)। "Langalband"। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh।
***ক্যালকাটা গ্যাজেট*** বা **কলকাতা গ্যাজেট** ছিল বাংলার একটি ইংরেজি সংবাদপত্র, যা ১৭৮৪ সালে ঔপনিবেশিক অফিসার ফ্রান্সিস গ্ল্যাডউইন দ্বারা প্রতিষ্ঠিত হয়েছিল। এটি ভারতের প্রথম সংবাদপত্রগুলির মধ্যে একটি ছিল।

ইতিহাস
------

*ক্যালকাটা গ্যাজেট* ব্রিটিশ ইস্ট ইন্ডিয়া কোম্পানির একজন কর্মকর্তা এবং প্রাচ্যবিদ ফ্রান্সিস গ্ল্যাডউইন দ্বারা প্রতিষ্ঠিত হয়েছিল। এটির প্রথম সংখ্যা ৪ মার্চ ১৭৮৪ সালে প্রকাশিত হয়েছিল। সংবাদপত্র জনসাধারণের তথ্য প্রকাশের একটি গুরুত্বপূর্ণ মাধ্যম হয়ে ওঠে। *গেজেট* প্রাথমিকভাবে বিজ্ঞাপনের জন্য সরকারকে চার্জ করেছিল কিন্তু সরকার *গেজেটটি* বিনামূল্যে ডাক প্রচলন এবং বিনামূল্যে ডাক সরবরাহ করার পরে বন্ধ করে দেয়। সরকার ১৭৮৭ সালে এটি প্রত্যাহার করে। ১৭৮৭ সালের জানুয়ারিতে ফ্রান্সিস গ্ল্যাডউইন আর্থার মুইর, হার্বার্ট এইচ. হ্যারিংটন এবং এডমন্ড মরিসকে কোম্পানির নিয়ন্ত্রণ দেন। তিনজনই সংবাদপত্রের সঙ্গে জড়িত সাধারণ নাগরিক ছিলেন। ১৮১৫ সালের জুন মাসে বেঙ্গল মিলিটারি অরফান সোসাইটি দ্বারা *সরকারী গেজেট* তৈরি করা হয়। সমস্ত সরকারি বিজ্ঞাপন *কলকাতা গেজেট* থেকে *সরকারি গেজেটে* সরানো হয়েছিল। বেসরকারী বিজ্ঞাপনদাতারাও সংবাদপত্র ত্যাগ করে এবং বিজ্ঞাপনের আয় হ্রাস পায়। অতঃপর সংবাদপত্রের কর্মচারীরা ধর্মঘটে যান। ১৮১৮ সালের জুন মাসে ক্যালকাটা গেজেট *কলকাতা মর্নিং পোস্ট*, হিটলির মালিকের কাছে বিক্রি হয়। ২৯ সেপ্টেম্বর ১৮১৮ তারিখে জেমস সিল্ক বাকিংহাম কর্তৃক *কলকাতা জার্নাল* নামে একটি নতুন সংবাদপত্রের পক্ষে *কলকাতা গেজেটের* প্রকাশনা বন্ধ করে দেয়।

তথ্যসূত্র
---------

1. ↑  Das Gupta, Anil Chandra.; Sandeman, Hugh David. (n.d.)। *The Calcutta gazette: or, Oriental advertiser. Selections from Calcutta gazettes of the years 1784[-1832] showing the political and social condition of the English in India.*। O. T. Cutter। সংগ্রহের তারিখ ২১ জুন ২০১৮।
2. ↑  Chatterjee, Arup K। "With the restoration of a Danish tavern in Serampore, a forgotten chapter of history comes to light"। *Scroll.in*।
3. ↑  Chakravarty, Ipsita। "The legend of Tong Atchew, the 'first ancestor of the Chinese in India'"। *Scroll.in*। সংগ্রহের তারিখ ২১ জুন ২০১৮।
4. ↑  "How the India Pale Ale Got Its Name"। *Smithsonian* (ইংরেজি ভাষায়)। সংগ্রহের তারিখ ২১ জুন ২০১৮।
5. ↑  Dutta, Abhijit। "Calcutta Gazette"। *en.banglapedia.org* (ইংরেজি ভাষায়)। Banglapedia। সংগ্রহের তারিখ ২১ জুন ২০১৮।